România
Județul Harghita
Consiliul local 
Comuna Tușnad

		 HOTĂRÂRE NR.17/2015

privind aprobarea  Planului de ocupare a funcţiilor publice din cadrul aparatului de specialitate al  primarului comunei Tusnad pentru anul 2015
Consiliul local al comunei Tuşnad, întrunit la şedinţa ordinară din 30 iunie  2015;
Având în vedere:
- Expunerea de motive a Primarului comunei Tușnad, în calitate de iniţiator al proiectului de hotărâre;
- structura organizatorică a instituţiei aprobată prin Hotărârea Consiliului Local al comunei Tușnad nr.22/A/2013;   
-adesa Agenției Naționale a Funcționarilor Publici nr.19070/2015;
- prevederile Ordinului nr. 7.660/2006 privind aprobarea Instrucţiunilor pentru elaborarea Planului de ocupare a funcţiilor publice ;
- prevederile art. 23 din Legea nr. 188/1999 privind Statutul funcţionarilor publici, republicată, cu modificările şi completările ulterioare ;
- prevederile O.U.G. nr. 34/2009 cu privire la rectificarea bugetară pe anul 2014 şi reglementarea unor măsuri financiar-fiscale, cu modificările şi completările ulterioare;
- prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;  
-prevederile art. 36, alin. (2) litera a), ale alin. (9)  şi ale art. 115, alin. (1), litera b) din Legea nr. 215/2001 privind administraţia publică locală, republicată, cu modificările şi completările ulterioare ;          
În temeiul art. 45, alin. (1) din Legea nr. 215/2001 privind administraţia publică locală, republicată, cu modificările şi completările ulterioare ;         
Consiliul local al Comunei Tușnad , judeţ Harghita, în ședință legal constituită

H O T Ă R Ă Ş T E :

Art. 1 Se aprobă Planul de ocupare a funcţiilor publice pentru aparatul de specialitate al comunei Tușnad pentru anul 2015, conform Anexei nr. 1, parte integrantă din  prezenta hotărâre .
Art. 2  Se încredinţează cu ducerea la îndeplinire a prezentei hotărâri Primarul comunei Tușnad, în calitate de ordonator principal de credite .
Art. 3. Prezenta hotărâre se comunică:   Primarului comunei Tușnad, Secretarului comunei Tușnad și  Instituţiei Prefectului-Judeţului Harghita  pentru exercitarea controlului cu privire la legalitate

Tușnad la 30.06.2015

Președinte de ședință,				Contrasemnează, secretar
   Darvas Robert					   Kovacs Maria Zenobia

 

